Dică, fără frică! Ce a spus antrenorul Voluntariului despre o posibilă plecare de la echipa din Ilfov
Nicolae Dică (43 de ani) a vorbit despre posibila sa plecare de la FC Voluntari, înaintea meciului cu U Cluj din ultima etapă a sezonului regulat al Superligii.
Echipa se află pe locul 14 in clasament, cu 27 de puncte, și o a cincea înfrângere consecutivă ar putea pune capăt mandatului lui Dică la gruparea din Ilfov.
"Îmi doresc să câștigăm acest meci, e important pentru noi și vreau cele trei puncte. Am schimbat sistemul, jucătorii erau obișnuiți cu acest sistem, că au jucat cu Ciobi", a spus Dică înaintea meciului cu U Cluj.
Dică nu se gândește la plecare
"Nu știu, asta aflați de la conducere. Vreau să câștigăm și vedem ce va fi. Mereu la fotbal e presiune, dar au fost și alte echipe în România care au pierdut patru, cinci, șase meciuri consecutive, au prins și pregătirea de vară, de iarnă, dar nu s-a pus problema să fie antrenorii schimbați. Eu am prins și meciuri dificile", a adăugat el.
Înainte de ultima etapă din Superliga, FC Voluntari ocupă ultimul locul 14 în clasament, cu 27 de puncte, în timp ce U Cluj se află pe 6, cu 41.
Urmăriți SPORT.RO și pe Google News